Πρόταση απόφασης του Συμβουλίου σχετικά με τη θέσπιση προγράμματος κοινοτικών δράσεων για την προστασία των πολιτών (95/C 142/13) (Κείμενο που παρουσιάζει ενδιαφέρον για τον ΕΟΧ) COM(95) 155 τελικό - 95/0098(CNS)

(Υποβλήθηκε από την Επιτροπή στις 3 Μαΐου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη ίδρυσης της Ευρωπαϊκής Κοινότητας, και ιδίως το άρθρο 235,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής Περιφερειών,

Εκτιμώντας:

ότι η κοινοτική δράση που έχει αναληφθεί από το 1985 στο δεδομένο τομέα επέτρεψε να αποκατασταθεί προοδευτικά συνεργασία μεταξύ των κρατών μελών και ότι τα ψηφίσματα που έχουν εκδοθεί από το 1987 (1) αποτελούν το θεμέλιο της συνεργασίας αυτής 7

ότι η κοινοτική συνεργασία σε θέματα προστασίας των πολιτών (συμπεριλαμβανομένων των έκτακτων περιβαλλοντικών αναγκών) συντελεί στην υλοποίηση των στόχων της συνθήκης προωθώντας ιδίως την αλληλεγγύη μεταξύ κρατών μελών και συμβάλλοντας στη διαφύλαξη και την προστασία του περιβάλλοντος 7 ότι, για να επιτευχθούν οι στόχοι αυτοί, το άρθρο 3 στοιχείο τ) της συνθήκης καλεί την Επιτροπή να λάβει τα ενδεδειγμένα μέτρα στον τομέα της προστασίας των πολιτών 7

ότι εξάλλου το κοινοτικό πρόγραμμα πολιτικής και δράσης για το περιβάλλον και την αειφόρο και συμβατή με το περιβάλλον ανάπτυξη (2) αναφέρει την προστασία των πολιτών και τις οικολογικές έκτακτες ανάγκες ως τομέα στον οποίο η Κοινότητα θα προσδώσει μεγαλύτερη θέση 7 και ότι το πρόγραμμα αυτό απαιτεί στις δράσεις που θα αναληφθούν να ληφθεί υπόψη η επιστημονική έρευνα και η τεχνολογική ανάπτυξη 7

ότι η εφαρμογή ενός προγράμματος κοινοτικών δράσεων θα συμβάλει στην ακόμη πιο αποτελεσματική ανάπτυξη της συνεργασίας στον τομέα αυτό και ότι ένα τέτοιο πρόγραμμα πρέπει να βασισθεί σε μεγάλο βαθμό στην πείρα που έχει αποκτηθεί στο δεδομένο τομέα 7

τη σημασία των δράσεων που σκοπό έχουν την προετοιμασία των αρμοδίων και όσων ασχολούνται με την προστασία των πολιτών και με περιβαλλοντικές έκτακτες καταστάσεις στα κράτη μέλη για να αυξηθεί η ετοιμότητά τους 7

ότι κρίνεται επίσης σκόπιμο να αναληφθούν δράσεις απευθυνόμενες στους ευρωπαίους πολίτες για να βελτιωθεί το επίπεδο αυτοπροστασίας τους 7

ότι μια συμβουλευτική επιτροπή σε θέματα προστασίας των πολιτών θα επικουρεί την Επιτροπή στη διαχείριση του προγράμματος δράσεων 7 ότι η Επιτροπή μπορεί άλλωστε να θέτει στην εν λόγω επιτροπή οιοδήποτε άλλο θέμα συνδεόμενο με την προστασία των πολιτών 7

ότι, σύμφωνα με την αρχή της επικουρικότητας, η κοινοτική συνεργασία είναι παραπληρωματική των κρατικών πολιτικών σε θέματα προστασίας των πολιτών και έκτακτων περιβαλλοντικών καταστάσεων και σκοπό έχει να αυξηθεί η αποτελεσματικότητα τους και ότι η αμοιβαία ανταλλαγή εμπειριών και η αμοιβαία συνδρομή θα επιτρέψουν να περιοριστούν οι απώλειες ανθρώπινων ζωών και οι οικονομικές και περιβαλλοντικές ζημίες σε όλη την Κοινότητα 7

ότι η συνθήκη δεν προβλέπει, για την έκδοση της παρούσας απόφασης, άλλες δυνατότητες δράσεων εκτός από εκείνη του άρθρου 235,

ΑΠΟΦΑΣΙΖΕΙ:

Άρθρο 1

Θεσπίζεται πρόγραμμα κοινοτικών δράσεων για την προστασία των πολιτών, και για τις έκτακτες περιβαλλοντικές καταστάσεις. Επισυνάπτονται οι δράσεις που αποτελούν το αντικείμενο του προγράμματος, καθώς και οι τρόποι χορήγησης κοινοτικής χρηματοδοτικής ενίσχυσης.

Άρθρο 2

Η Επιτροπή θέτει σε εφαρμογή το πρόγραμμα δράσεων. Μπορεί να προβλέψει, για την υλοποίηση του προγράμματος, άλλες δράσεις εκτός από εκείνες που προβλέπονται στο παράρτημα, εφόσον απαιτούνται πρόσθετες σημειακές δράσεις. Οι εν λόγω πρόσθετες δράσεις αξιολογούνται με βάση τις προτεραιότητες και τους διαθέσιμους δημοσιονομικούς πόρους.

Η γνώμη γράφεται στα πρακτικά: εξάλλου, κάθε κράτος μέλος έχει το δικαίωμα να ζητήσει να γραφεί η θέση του στα πρακτικά.

Άρθρο 3

1. Κάθε ειδική δράση που αναλαμβάνεται στη πλαίσιο του προγράμματος δράσεων σκοπό έχει να υποστηρίξει, να συνοδεύσει και να συμπληρώσει τις προσπάθειες που καταβάλλουν τα κράτη μέλη για την προστασία των πολιτών.

2. Η επιλογή αυτών των ειδικών δράσεων βασίζεται ιδίως στα κάτωθι κριτήρια:

α) συμβολή στη βελτίωση του επιπέδου προετοιμασίας όσων ασχολούνται με την προστασία των πολιτών στα κράτη μέλη για να αυξηθεί το δυναμικό παρέμβασης τους 7

β) συμβολή στη βελτίωση των τεχνικών και των μεθόδων παρέμβασης: πιλοτικά έργα 7

γ) συμβολή στην πληροφόρηση, την εκπαίδευση και την ευαισθητοποίηση των πολιτών με σκοπό ιδίως να αυξηθεί το επίπεδο αυτοπροστασίας τους.

3. Κάθε ειδική δράση υλοποιείται σε στενή συνεργασία με τις αρμόδιες εθνικές, περιφερειακές ή τοπικές αρχές.

4. Σε κάθε δράση θα ληφθούν υπόψη τα αποτελέσματα της έρευνας που επιτελείται σε κοινοτική και εθνική κλίμακα στα σχετικά πεδία.

5. Η Επιτροπή και τα κράτη μέλη ενθαρρύνουν την αλληλοσυμπλήρωση μεταξύ του παρόντος προγράμματος και του προγράμματος δράσης από επιχειρησιακή άποψη στην εφαρμογή μιας πολιτικής επαγγελματικής κατάρτισης στην Ευρωπαϊκή Κοινότητα.

Άρθρο 4

Στην εφαρμογή του προγράμματος η Επιτροπή επικουρείται από μια συμβουλευτική επιτροπή σε θέματα προστασίας των πολιτών απαρτιζόμενη από αντιπροσώπους των κρατών μελών, της οποίας προεδρεύει ο αντιπρόσωπος της Επιτροπής.

Ο αντιπρόσωπος της Επιτροπής υποβάλλει στην Επιτροπή σχέδιο των ληπτέων μέτρων. Η επιτροπή εκδίδει γνώμη επί του σχεδίου ενδεχομένως με ψηφοφορία, εντός προθεσμίας την οποία μπορεί να καθορίσει ο πρόεδρος εφόσον το θέμα επείγει.

Η γνώμη γράφεται στα πρακτικά 7 κάθε κράτος μέλος έχει επίσης το δικαίωμα να ζητήσει να γραφεί η θέση του στα πρακτικά.

Η Επιτροπή λαμβάνει υπόψη της όσο το δυνατόν σε μεγαλύτερο βαθμό τη γνώμη της επιτροπής και την ενημερώνει με ποιο τρόπο έλαβε υπόψη της τη γνώμη που εξέδωσε.

Εξάλλου, η Επιτροπή μπορεί να θέσει στη συμβουλευτική επιτροπή προστασίας των πολιτών οιοδήποτε άλλο θέμα συνδεόμενο με την προστασία των πολιτών.

Άρθρο 5

Η Επιτροπή προβαίνει ανά τριετία σε αξιολόγηση της εφαρμογής του προγράμματος δράσεων και ενημερώνει σχετικά την επιτροπή που αναφέρεται στο άρθρο 4.

(1) ΕΕ αριθ. C 176 της 4. 7. 1987, σ. 1 7

ΕΕ αριθ. C 44 της 23. 2. 1989, σ. 3 7

ΕΕ αριθ. C 315 της 14. 12. 1990, σ. 1 7

ΕΕ αριθ. C 315 της 14. 12. 1990, σ. 3 7

ΕΕ αριθ. C 198 της 27. 7. 1991, σ. 1 7

ΕΕ αριθ. C 313 της 10. 11. 1994, σ. 1.

(2) ΕΕ αριθ. C 138 της 17. 5. 1993, σ. 5.

ΠΑΡΑΡΤΗΜΑ (1)

>ΘΕΣΗ ΠΗΝΑΚΑ>

(1) Η έρευνα και η τεχνολογική ανάπτυξη εξαιρούνται ως αντικείμενο των δράσεων που θα αναληφθούν στο πλαίσιο του παρόντος προγράμματος.